II.  Ad eumdem. Jurat se quemdam librum non abstulisse.
Seniori suo G. omni veneratione perdigno, F. solo nomine Cucullio.
Usque modo, mi senior, nimium fui cordetenus animatus de securitate vestrae gratiae. Sed econtra omnia nunc aliter propter peccata mea. Tristis sum nimis de furto libri vestri supra me dicti. Sed expurgare me cupio tali facinore, qualitercunque placet paternitati . Quid plura? Proprio ore dico, meaque manu securus subscribo sic dicens: Si ego F. illum vestrum librum M. quem dicitis, vel furto tuli, aut ab aliquo furto sublatum suscepi, vel qualicunque modo eum habeo aut habentem scio, corpus et sanguis Domini nostri Jesu Christi, quod saepius accipio, quamvis indignus, fiat mihi ad condemnationem, non ad redemptionem.
[tuae]